Lolland-Falsters Stifts-Tidende, 1844-05-30
J Anledning heraf besluttedes det at lade Vedkommende tilkjendegive, at Amtsraadet ikke er i Besiddelse af Myndighed til at bevilge den foreslaaede Forandring i Lovgivningen og at man eiheller kunde finde den skikket til at indstilles til høiere Afgjørelse. 24. Sogneforstanderskabet for Karleby, Horreby og Nørre-Ørslev Sogne havde andraget paa, at der, for at tilveiebringe en bedre Orden ved Vandløbene paa Falster, maatte blive givet en Bestemmelse om, at Syn over disse skulde foretages, ikke af Mænd i vedkommende Sogne selv, men af Synsmænd fra Nabosognet, samt at der maatte meddeles ethvert Sogneforstanderskab Extract Udskrift af de i sin Tid afholdte Amstedsforretninger angaaende Vandløbene til Oplysning om disses Brede og Dybde. – Med Hensyn hertil besluttedes det at tilkjendegive Forstanderskabet, at det ligger udenfor Amtsraadets Myndighed og Virkekreds at give en Bestemmelse som den foreslaaede angaaende Synsmændenne, og at der desuden er saa meget mindre Grund til en saadan Forholdsregel, som der i Henseende til Hovedvandløbene paa Falster er etableret et Overopsyn, af Mænd, der frivillig have paataget sig dette Hverv, og at en aldeles ny Anordning om Vandafledningen er i Vente. De fornødne Oplysninger angaaende Hovedvandløbenes Brede og Dybde vilde Sogneforstanderskaberne kunne erholde hos vedkommende Overopsynsmænd og hvad de mindre Vandløb angaaer, da existerer der med Hensyn til disse ingen saadanne Bestemmelser; men forsaavidt der angaaende et enkelt af dem maatte være afholdt Aastedsforretning, kunde Extract af denne, naar den opgives, erholdes hos Stiftamtet. 25. Den til at overveie Udkastet til en ny Anordning angaaende skadeligt Vands Afledning, og Vandløbs Afbenyttelse til Markernes Forbedring nedsatte Comitee, bestaaende af Kammerraad Friderichsen, Justitsraad Wilhelm og Justitsraad Stampe, havde afgivet sin Betænkning, hvilken, efter at have været omsendt til Amtsraadets Medlemmer, blev fremlagt og eenstemmig tiltraadt. – J denne Betænkning er udtalt: a. At det forelagte Lovudkast ikke vilde svare til Hensigten, da det, i Stedet for at supplere og nærmere forklare de allerede forhaanden værende Lovbestemmelser, burde omfatte den hele Sag, ved en ny Lov, udarbeidet i et for Almuesmanden let fatteligt Sprog og bygget paa de ved den ældre Lovgivning hjemlede og ved et halvt Aarhundredes Praxis hævdede Grundsætninger. b. At de Vandløb, der ere regulerede til alle Parters Tilfredshed ved Foreninger eller usvækkede Kjendelser, uden at der føres Klage over samme, ikke bør underkastes nye Undersøgelser. c. At de i Udkastet foreslaaede Forarbeider med Hensyn til Hovedvandløbene ere for kostbare og vidtløftige, ligesom ogsaa Bestemmelserne for de mindre Vandløb burde simplificeres, samt at de Pligter, der ere paalagte Amtmændene, burde overgaae tilAmtsraadene, at Forskud af Amtsrepartitionsfonden, kun undtagelsesviis burde udredes til Arbeidernes Fremme og endelig at Vedligeholdelsespligten bør paaligge Brugerne af de Grundstykker, over hvilke Vandløbet gaaer. d. At en Lovgivning om Benyttelsen af Vandet til Jorders Forbedring bør udsættes til man har høstet flere Erfaringer, der kunne have en væsentlig Jndflydelse paa Ordningen af Sagen.